proxectonos/corpus_dominio_legal_administrativo_tmp huggingface dataset:
21/11/2022 | Administración LocalMunicipal
Oleiros
Área Económica
Aprobación padróns provisionais taxa sumidoiro, prestacións patrimoniais de caracter público non tributario servizos de abastecemento de auga e depuración augas residuais e canon auga do 3º trimestre 2022 Zona “B”

Aprobación dos padróns da taxa de sumidoiro, das prestacións patrimoniais de carácter público non tributario pola prestación dos servizos de abastecemento domiciliario de auga potable e tratamento e depuración de augas residuais, así como do canon da auga da Xunta de Galicia correspondentes ao tercer trimestre do 2022 relativo ós inmobles sitos na Zona “B” (Parroquias de Oleiros, Perillo, Maianca, Serantes, Dexo e Urbanización Dos Regos.) ÓRGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 2022005513 de data 14 de novembro do 2022. LUGAR E PRAZO DE EXPOSICIÓN (artigo 102.3 da Lei 58/2003): Facenda Local (Avda. Francisca Herrera, 3-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de novembro do 2022 ao 31 de decembro do 2022. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE PRESTACIÓN PATRIMONIAL DA AUGA E TAXA DE SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 14 de novembro do 2022. A 1ª Tte. Alcalde-Delegada de Economía e Facenda Asdo.: Mª. Juan Gabriel Nikos Galeron Catana
21/11/2022 | Administración LocalMunicipal
Narón
Secretaría
Lista definitiva de admitidos/as e excluidos/as para a provisión de 3 prazas de adminitrativo/a por promoción interna

A Alcaldía deste Concello en data 16.11.2022 adoptou a seguinte resolución: “Rematado o prazo de reclamacións á lista provisoria para tomar parte no proceso selectivo para a provisión de 3 prazas de administrativo/a, concurso-oposición por promoción interna, publicado no BOE nº 217, de 9 de setembro de 2022, esta alcaldía, en uso das atribucións conferidas pola lexislación vixente RESOLVE: PRIMEIRO.- Aprobar a lista definitiva de admitidas e excluídas para tomar parte no proceso selectivo para a provisión de 3 prazas de administrativo: Excluídos/as: Ninguén” Narón, 16 de novembro de 2022 A alcaldesa Marian ferreiro Díaz
21/11/2022 | Administración LocalMunicipal
Cambre
Avocación de competencias de dona Elisa Pestonit Barreiros, concelleira delegada da Área de Servizos e Seguridade Cidadá dende o día 9 de novembro ata a súa reincorporación

Esta Alcaldía, con data 09 de novembro de 2022, ditou a resolución núm.1926/2022 que literalmente se transcribe a seguir: “RESOLUCIÓN DE ALCALDIA Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da Área de Servizos e Seguridade Cidadá a prol da terceira tenente de alcalde, dona Elisa Pestonit Barreiros, constando a súa aceptación do cargo con data 4 de xullo de 2019. Dona Maria Fortunata Eszter Mouali Sahibi presentou con data do día 8 de novembro de 2022 parte médico de baixa por incapacidade temporal, polo que non poderá exercer as súas funcións como concelleira delegada de área. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica da Área de Servizos e Seguridade Cidadá efectuada a prol da terceira tenente de alcalde, dona Elisa Pestonit, dende o día de hoxe ata a súa reincorporación, a partir da cal continuará no exercicio das funcións que lle foron delegadas por esta Alcaldía mediante Resolución núm.1323/2019, do 1 de xullo. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 11 de novembro de 2022 O alcalde Óscar A. García Patiño
21/11/2022 | Administración LocalMunicipal
Dodro
Establecemento prezo público da actividade obradoiro de labores con fío

A Xunta de Goberno Local na sesión ordinaria de data 8 de novembro de 2022, adoptou o seguinte acordo: Primeiro.- Aprobar a fixación do prezo público pola realización da actividade “Seráns de traballos artesanais e labores con fíos” en 10,00 € por persoa ao mes. Segundo.- Que se publique o acordo no taboleiro de anuncios do Concello por un prazo de 15 días, así como no BOP. Terceiro.- Dar conta á Tesourería municipal e ao departamento responsable. Dodro, 15 de novembro de 2022 O alcalde Francisco Xabier Castro Tourís
16/11/2022 | Administración LocalMunicipal
Ordes
Convocotoria proceso selectivo persoal funcionario de carreira. Oficial Policía Local

ASUNTO: Aprobación convocatoria de proceso selectivo persoal funcionario de carreira (Expdte.2022/E001/000011) EXPEDIENTE: 2022/G003/001433 Vistas as bases que regulan a convocatoria do proceso selectivo para a cobertura por promoción interna, concurso-oposición, unha (1) praza do corpo da policía local, escala básica, categoría de oficial, subgrupo C1, correspondente á oferta de emprego público para o ano 2021 (apartado 4.2) (BOP nº 244, de data 24/12/2021), aprobadas mediante resolución de Alcaldía nº 1372/2022, de data 28/10/2022. Visto o disposto nos arts.5 e 6 do Real Decreto 896/1991, de 7 de xuño. Visto o disposto no art.32.3 da Lei 4/2007, de 20 de abril e art.6.2 do Decreto 243/2008, de 16 de outubro. No uso das atribucións conferidas polo art.21.1 da Lei 7/1985, de 2 de abril, RESOLVO: 1.- Aprobar a convocatoria do proceso selectivo para cubrir unha praza de persoal funcionario de carreira vacante no cadro de persoal do Concello de Ordes do ano 2022, incluída na oferta de emprego público do ano 2021 (Expdte.2022/E001/000011), que é a seguinte: —Grupo, segundo o artigo 76 do Texto refundido da Lei do estatuto básico do empregado público: C. Subgrupo C1. Clasificación: escala de administración especial, subescala de servizos especias, escala básica, categoría: oficial. Número de vacantes: 1. A cubrir mediante promoción interna. O sistema de selección do aspirante será o de concurso-oposición.2.- O proceso selectivo rexerase polas bases aprobadas por resolución de Alcaldía nº 1372/2022, de data 28/10/2022 (BOP nº 208, de data 03/11/2022). 3.- Publicar a convocatoria deste proceso selectivo no Boletín Oficial da Provincia (BOP) e no Diario Oficial de Galicia (DOG). 4.- Publicar o anuncio da convocatoria no Boletín Oficial do Estado (BOE). En Ordes, 11-11-2022 O Alcalde-Presidente O Secretario José Luis Martínez Sanjurjo Juan Luis González Iglesias
16/11/2022 | Administración LocalMunicipal
A Coruña
Persoal
Anuncio aprobación inicial da modificación da Relación de Postos de Traballo do Concello da Coruña

En sesión celebrada o día 14 de novembro de 2022, a Xunta de Goberno Local adoptou, o seguinte acordo: Primeiro.- Aprobar inicialmente a modificación da Relación de Postos de Traballo do Concello da Coruña, de acordo cos antecedentes que constan no expediente e que se recollen no anexo que se achega coa presente proposta. Segundo.- Someter o expediente de modificación da Relación de Postos de Traballo do Concello da Coruña a información pública, mediante a inserción dun anuncio no BOP, durante un prazo de vinte días para a presentación de alegacións, reclamacións ou suxestións. O prazo de vinte días iniciarase ao día seguinte da publicación do anuncio no BOP. Se durante o prazo establecido non se presentasen alegacións, reclamacións ou suxestións, o acordo considerarase definitivamente aprobado. De conformidade co establecido no artigo 202 da Lei 2/2015, de 29 de abril, de emprego público de Galicia, poderán examinar a documentación e presentar alegacións, reclamacións ou suxestións: 1. Xestor de contidos ALFRESCO 2. Portal de Transparencia do Concello da Coruña: https://coruna.gal/transparencia/rpt20223.Taboleiro de anuncios e edictos da sede electrónica do Concello da Coruña: https://sede.coruna. gob. es/ Prazo de exposición pública para ao exame e para a presentación de reclamacións: veinte días hábiles, que se contarán a partir do día seguinte ao da publicación deste anuncio no Boletín Oficial da Provincia. A Coruña, 15 de novembro de 2022. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Ángel Jove Losada
16/11/2022 | Administración LocalMunicipal
Porto do Son
Aprobación inicial de modificación da base de execución número 47 do Orzamento 2022: Subvencións nominativas e directas

O Pleno da Corporación, na sesión ordinaria do 10.11.2022 aprobou inicialmente o expediente de modificación da base 47ª das Bases de Execución do Orzamento 2022 para a supresión de subvencións nominativas a entidades de carácter deportivo e entidades organizadoras de festas parroquiais do Concello de Porto do Son. En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, exponse ao público o expediente polo prazo de 15 días hábiles, contados desde o seguinte ao de publicación deste anuncio no BOP, a fin de que os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. Porto do Son, 11 de novembro de 2022 O Alcalde – Presidente Asdo. José Luís Oujo Pouso.
16/11/2022 | Administración LocalMunicipal
Cariño
Anuncio cobramento piscina outubro 2022

No Decreto da Alcaldía 508/2022, de data 10 de novembro de 2022, aprobáronse os padróns fiscais de contribuíntes que deseguido se relacionan: - Taxa por prestación do servizo público da piscina municipal de Cariño, correspondente ó mes de outubro de 2022. Prazo de ingreso: O prazo de ingreso en período voluntario será dende o día 10 de novembro de 2022 ata o 9 xaneiro de 2023 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 10 de novembro de 2022. O Alcalde, José Miguel Alonso Pumar
16/11/2022 | Administración LocalMunicipal
Muros
Acordo de aprobación inicial do expedente nº 840/2022-SC de concesión de suplemento de crédito do orzamento municipal de 2021 -prorrogado

O Pleno da Corporación do Concello de Muros, en sesión extraordinaria e urxente celebrada o 10 de novembro de 2022, aprobou inicialmente o expediente núm 840/2022SC de concesión de suplemento de crédito do Orzamento Municipal de 2021 -prorrogado. En aplicación do previsto no artigo 38 do RD 500/1990, do 20 de abril en relación cos artigos 169, 170 e 177.2. do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo e no artigo 13 da Lei 39/2015, do 1 de outubro do Procedemento Administrativo Común das Administracións Públicas, o devandito expediente estará a disposición dos interesados no Punto de acceso xeral do Concello co enderezo electrónico de referencia seguinte: sede electrónica do concello de Muros, sede. muros. gal, onde está inserto o portal de transparencia así como o expediente físico nas dependencias do servizo de Secretaría deste Concello durante o período de 15 días hábiles, contados a partir do seguinte á inserción do presente anuncio no Boletín Oficial da Provincia. Contra a citada aprobación inicial, poderán os interesados interpoñer reclamacións ante o Pleno do Concello, durante o transcurso da referida exposición, de acordo cos supostos taxados no artigo 170 do Texto Refundido da Lei Reguladora das Facendas Locais. No suposto de non presentarse reclamacións durante o referido prazo, a modificación considerarase definitivamente aprobada entrando en vigor o día da publicación no BOP do resume por capítulos dos estados de gastos e ingresos do Orzamento Municipal. En Muros a 10 de novembro de 2022 A ALCALDESA –PRESIDENTA Adriana Angeles Rifaterra Fekete
16/11/2022 | Administración LocalMunicipal
Cariño
Anuncio de cobramento PAI outubro 2022

No Decreto da Alcaldía 500/2022, de data 9 de novembro de 2022, aprobáronse os padróns fiscais de contribuíntes que deseguido se relacionan: - Prezo público pola prestación do servizo do punto de atención á infancia, correspondente ó mes de outubro de 2022. Prazo de ingreso: O prazo de ingreso en período voluntario será dende o día 9 de novembro de 2022 ata o 8 xaneiro de 2023 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 9 de novembro de 2022. O Alcalde José Miguel Alonso Pumar
16/11/2022 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre L. L. O e M. M. R o día 29/10/2022, ás 13.00 horas

Por resolución ditada en data 27 de outubro de 2022, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Ovidiu Iulian Alvarez del Manzano Ducal, para a celebración do matrimonio civil entre Dona POONAM LLEIXA LUNN e Don LUIS CRUZ PASQUET DINULESCU o vindeiro sábado, día 29 de outubro de 2022, ás 13.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 27 de outubro de 2022 O alcalde-presidente Asdo. José Ramón Rioboo Castro
16/11/2022 | Administración LocalMunicipal
Porto do Son
Aprobación inicial de modificación de créditos: Suplemento de crédito 4/2022 e Baixas por anulación 2/2022

O Pleno da Corporación, na sesión ordinaria do 10.11.2022 aprobou inicialmente o expediente de modificación de créditos na modalidade de suplemento de crédito 4/2022, por importe de 13.000,00 euros e de baixas por anulación 2/2022, por importe de 13.000,00 euros. En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, exponse ao público o expediente polo prazo de 15 días hábiles, contados desde o seguinte ao de publicación deste anuncio no BOP, a fin de que os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. En Porto do Son, a 11 de novembro de 2022 O Alcalde - Presidente Asdo. José Luis Oujo Pouso
16/11/2022 | Administración LocalMunicipal
Boiro
Aprobación definitiva dos exptes.6/2022-CE e 11/2022-CE

ASUNTO: Acordo do Pleno do Concello de Boiro na sesión de 10 de novembro de 2022 polo que se aproban definitivamente os expedientes de créditos extraordinarios núm.6/2022 e núm.11/2022, financiados con remanente líquido de tesourería para gastos xerais. Publicación do resumo por capítulos. O pleno do 22 de setembro de 2022 aprobou inicialmente os seguintes expedientes: – Expediente de modificación de créditos nº 6/2022 de crédito extraordinario financiado con Remanente Líquido de Tesourería (expte.4388/2022) por importe de 214.735,78 €. – Expediente de modificación de créditos nº 11/2022 de crédito extraordinario financiado con Remanente Líquido de Tesourería por importe de 291.664,82 € e modificación das bases de execución do orzamento (expte.4444/2022). Unha vez resoltas as alegacións presentadas polo Pleno e aprobado definitivamente os expedientes de créditos extraordinarios número 6/2022 (expediente 4388/2022) e o número 11/2022 (expediente no Pleno do 10 de novembro, en cumprimento do artigo 169.2 e 169.3) por remisión do 177.2, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, faise público o resumo por capítulos do estado de ingresos e gastos e aos efectos da súa entrada en vigor: Contra o presente Acordo, en virtude do disposto no artigo 171 do Texto refundido da Lei reguladora das facendas locais, aprobado polo Real decreto lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuizo diso, a tenor do establecido no artigo 171.3 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición de devandito recurso non suspenderá por si só a efectividade do acto ou acordo impugnado. Os expedientes completos poderán consultarse no portal de transparencia do concello de Boiro: https://boiro.sedelectronica. gal/transparency/75bb4983-1466-4f67-ba5d-488881e1e4c8/ Boiro, 11 de novembro de 2022. O alcalde, José Ramón Romero García Asinado dixitalmente á marxe
16/11/2022 | Administración LocalMunicipal
Valdoviño
Anuncio de aprobación inicial da modificación puntual da RPT do Concello de Valdoviño

O Pleno deste Concello de Valdoviño, en sesión celebrada o día 3 de novembro de 2022, acordou aprobar inicialmente a modificación puntual da relación de postos de traballo. De conformidade co indicado no artigo 202.2 da Lei 2/2015, do 29 de abril, do emprego público de Galicia, sométese ese documento a exposición pública polo prazo de vinte días, contados desde o seguinte á publicación do presente anuncio no Boletín Oficial da Provincia. Así mesmo estará a dispor das persoas interesadas no taboleiro de anuncios do Concello de Valdoviño e na paxina web do Concello (www.concellodevaldovino.com). Transcorrido ese prazo, a aprobación elevarase a definitiva se non se presentan reclamacións, suxestións ou alegacións contra o dito acordo. Valdoviño, 11 de novembro de 2022 O alcalde Asdo.: Alberto González Fernández
16/11/2022 | Administración LocalMunicipal
Aranga
Secretaría - Intervención
Aprobación da lista definitiva de admitidos nos procesos selectivos convocados polo concello de Aranga para cubir as prazas de estabilización de emprego temporal incluídas na OEP

Publicado no Boletín Oficial da Provincia do 24/10/2022 o listado provisional de admitidos e excluídos nos procesos selectivos convocados polo concello de Aranga para cubrir as prazas de estabilización de emprego temporal incluídas na Oferta de emprego Público 2020, outorgándose o prazo de dez días hábiles para a enmenda dos defectos que motivaron as exclusións ou para a presentación de reclamacións. Considerando as facultades previstas na lexislación vixente e de acordo coas bases da convocatoria, PRIMEIRO.- Aceptar a totalidade das enmendas presentadas e proceder a aprobar a lista definitiva dos aspirantes admitidos e excluídos nos procesos selectivos convocados para cubrir as prazas de estabilización de emprego temporal que se indican: Ningún Ningún Ningún Ningún Ningún Ningún Ningún Ningún. SEGUNDO: A inclusión dos aspirantes na lista de admitidos non supón, en ningún caso, o recoñecemento por parte da Administración Municipal de que os mesmos reúnan os requisitos exisidos na convocatoria, que deberá acreditarse con posterioridade. TERCEIRO: A alcaldía procederá a desinación dos membros dos tribunais e a fixación das datas de celebración dos procesos selectivos, facéndoo público no Tablón edictos da Casa consistorial e no Taboleiro de anuncios da sede electrónica de Aranga (https://sede.aranga. gal). CUARTO: Contra a presente resolución poderá interpoñerse, alternativamente, recurso de reposición ante o mesmo órgano que dita o acto, no prazo dun mes dente o seguinte á súa publicación no Boletín Oficial da Provincia ou contencioso administrativo ante o Xulgado do contencioso administrativo de A Courña no prazo de dous meses, segundo os artigos 123 e 124 da lei 39/2015 de 1 de outubro de procedemento administrativo común das administracións públicas e o artigo 46 da lei 29/1998 de 13 de xullo da Xurisdicción contencioso-administrativa, sen prexuicio da interposición de calquera outro recurso que estimen oportuno os interesados. Aranga, 10 de novembro de 2022 O Alcalde Asdo. Alberto Platas Álvarez
16/11/2022 | Administración LocalMunicipal
Porto do Son
Aprobación inicial de modificación de créditos: Crédito Extraordinario 6/2022 e Baixas por anulación 3/2022

O Pleno da Corporación, na sesión ordinaria do 10.11.2022 aprobou inicialmente o expediente de modificación de créditos na modalidade de crédito extraordinario 6/2022 por importe de 18.000,00 euros e baixas por anulación 3/2022 por importe de 18.000,00 euros. En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, exponse ao público o expediente polo prazo de 15 días hábiles, contados desde o seguinte ao de publicación deste anuncio no BOP, a fin de que os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. En Porto do Son, a 11 de novembro de 2022 O Alcalde - Presidente Asdo. José Luis Oujo Pouso
16/11/2022 | Administración LocalMunicipal
San Sadurniño
Aprobación do padrón fiscal da Escola Infantil Municipal A Rolada do mes de outubro de 2022

Aprobados definitivamente por Decreto desta Alcaldía nº 2022-0510, con data 10 de novembro de 2022, os padróns e listas cobratorias dos servizos prestados na Escola Infantil Municipal A Rolada correspondente ao mes de outubro do exercicio 2022, a efectos tanto da súa notificación colectiva, nos termos que se deducen do artigo 102.3 da Lei 58/2003, Xeral Tributaria, como da submisión dos mesmos a trámite de información pública, por medio do presente anuncio, exponse ao público, polo prazo de quince días hábiles, a fin de que quen se estimen interesados poidan formular cantas observacións, alegacións ou reclamacións, estimen convenientes. Contra o acto de aprobación dos citados padróns e/ou as liquidacións contidas nos mesmos poderá interporse recurso previo de reposición ante a Alcaldía Presidencia no prazo dun mes a contar desde o día seguinte ao de finalización do termo de exposición pública, de acordo ao establecido no artigo 14 do Texto Refundido da Lei Reguladora das Facendas Locais. De interporse, entenderase desestimado de non resolverse de maneira expresa no prazo dun mes. Asemade, poderá interporse recurso contencioso-administrativo perante o Xulgado do Contencioso-Administrativo de Ferrol no prazo de dous meses dende a notificación da resolución do recurso de reposición ou seis meses dende a desestimación presunta do mesmo por transcurso de prazo. De conformidade co establecido no artigo 62.3 da Lei 58/2003, Xeral Tributaria, e no artigo 24 do Regulamento Xeral de Recadación, (Real Decreto 939/2005), ponse en coñecemento dos contribuíntes que o prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. O período voluntario de cobro pode ser diferente do período establecido para o desfrute continuado do servizo ao que se refire. Os recibos que figuran domiciliados, envíanse ás respectivas entidades para o seu cargo nas contas designadas polas persoas contribuíntes. San Sadurniño, 10 de novembro de 2022 O ALCALDE, Secundino García Casal
16/11/2022 | Administración LocalMunicipal
Ortigueira
Secretaría
Aprobación inicial de expediente de modificación de créditos do orzamento municipal do exercicio 2022 mediante suplemento de crédito

O Concello Pleno, en sesión ordinaria celebrada o 10 de novembro de 2022, aprobou inicialmente o expediente de modificación de créditos na modalidade de suplemento de crédito, financiado con remanente líquido de tesourería por un importe de 184.509,31€. O devandito expediente permanecerá exposto ao público, durante o prazo de quince días hábiles contados a partir da publicación do presente anuncio no Boletín Oficial da Provincia e na sede electrónica do Concello de Ortigueira, a efectos da presentación de reclamacións ante o Pleno, segundo o disposto no artigo 177.2, en relación co 169, do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. Se ao remate do período de exposición pública non se presentaran reclamacións, o expediente consideraranse definitivamente aprobado, conforme ao establecido na citada lexislación. O que se fai publico para xeral coñecemento e aos efectos oportuno. Ortigueira 11 de novembro de 2022 O Alcalde Juan Vicente Penabad Muras
16/11/2022 | Administración LocalMancomunidades
Mancomunidade de Concellos da Comarca de Ferrol
Bases de selección e convocatoria para o nomeamento dous/dúas funcionarios/as interinos/as, grupo A2, subgrupo A2, escala de administración especial, subescala técnica media, denominación técnico/a orientador/a profesional para a inserción do PIE

O 09/11/2022 a Presidencia desta Mancomunidade aprobou as bases de selección para o nomeamento dous/dúas funcionarios/as interinos, Grupo A2, Subgrupo A2, Escala de Administración Especial, Subescala Técnica Media, denominación Técnico/a Orientador/a profesional para a inserción do Programa Integrado de Emprego de Galicia. As bases íntegras do proceso selectivo atópanse publicadas no taboleiro electrónico da Mancomunidade de Concellos da Comarca de Ferrol: https://comarcaferrolterra.wordpress.com/taboleiro-de-anuncios/A presentación de instancias farase no prazo de 8 días hábiles a partir do seguinte á publicación deste anuncio no BOP da Coruña. O que se fai público para xeral coñecemento. Ferrol, 15 de novembro do 2022, O presidente da Mancomunidade, Ángel Manuel Mato Escalona
16/11/2022 | Administración LocalMunicipal
Muxía
Decreto aprobación padrón SAF outubro 2022

En data 10 de novembro de 2022 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 de xuño de 2014. Visto o informe do traballador social do Concello no que detalla a relación de persoas usuarias do servizo, prezo hora/porcentaxe prezo hora e número de horas que foron atendidas no mes de outubro 2022. Elaborados os padróns mensuais que conteñen as liquidacións da taxa pola prestación do servizo do SAF no mes de outubro de 2022, en base aos datos facilitados polo Traballador Social do Concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondente ao mes de outubro de 2022 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicación do edicto de aprobación, transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das Bases do Réxime Local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no BOP. Contra a desestimación do recurso poderase interpor recurso contencioso- administrativo ante o Xulgado do Contencioso- Administrativo competente, no prazo de 2 meses dende o día seguinte á notificación da resolución. Muxía, a 10 de novembro de 2022 O Alcalde, Santiago M. Toba Campaña
16/11/2022 | Administración LocalMunicipal
Rianxo
Secretaría
Aprobación definitiva admitidos e tribunal cualificador

Por Resolución da Alcaldía nº 898/2022 do día 11/11/2022 Aprobase a listaxe definitiva de admitidos e a composición final dos membros do Tribunal cualificador, para a praza de funcionario/a de carreira nunha praza de Técnico Administración xeral para secretaria pertencente á Escala de Administración Xeral, Subescala Técnica, Clase Técnico Superior./. Aprobar a listaxe definitiva de persoas excluídas do citado proceso, que inclúe ás seguintes persoas solicitantes e polos motivos que se indican: Aprobar a listaxe definitiva de persoas admitidas que se relacionan a continuación: Aprobar a composición final dos membros do Tribunal cualificador: Presidenta: Patricia Fernández Pérez, persoal funcionario do Concello de Rianxo. Suplente: Faustino José Villamor Iglesias, persoal funcionario do Concello de A Pobra do Caramiñal. Secretaria vocal: Patricia Sánchez Castelo, persoal funcionario do Concello de Rianxo. Suplente: Rosangel Daniel Aurelio Ouassini Isardo, persoal funcionario do Concello de Pobra do Caramiñal.1º Vocal: Eleuterio Pena Lamas, persoal funcionario do Concello de Vila de Cruces. Suplente: Raquel Lourdes Guayo Morago, persoal funcionario do Concello de Ponteareas.2º Vocal: María Teresa Cid Poza, persoal funcionario do Concello de Ribeira. Suplente: Soledad Teresa Perich Omozee, persoal funcionario do Concello de Rianxo.3º Vocal: Juan Francisco González Framil, persoal funcionario da Deputación da Coruña. Suplente: Michelle Louise Masaguer Adones, persoal funcionario da Deputación da Coruña. Asesor do tribunal: Esteban Domingo Guadix Geanaliu, persoal do Concello de Rianxo. Establécese asemade a data, lugar e hora na que se realizará a primeira proba escrita contemplada nas bases: DATA: VENRES 25 DE NOVEMBRO DE 2022. LUGAR: CENTRO SOCIOCULTURAL AUDITORIO DE RIANXO. HORA: 12:30 HORAS. Dita Resolución publicarase no BOP da provincia da Coruña e no taboleiro de Editos do Concello de Rianxo. Contra esta resolución poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso-administrativo no prazo de dous meses, ante a Xurisdición Contenciosa – Administrativa, contados a partir do día seguinte da publicación no BOP. Rianxo, 11 de novembro de 2022. O Alcalde, Adolfo Muíños Sánchez
16/11/2022 | Administración LocalMunicipal
Val do Dubra
Liquidación taxa por prestación do servizo de escola infantil de setembro e outubro do exercicio 2022

Por Resolución da Alcaldía núm.645/2022, do 02 de novembro de 2022, adoptouse o seguinte acordo: ASUNTO: APROBACIÓN LIQUIDACIÓNs DA TAXA DO SERVIZO DA ESCOLA INFANTIL MUNICIPAL DE VAL DO DUBRA DE 0 A 3 ANOS, DE SETEMBRO E OUTUBRO 2022. Vista a existencia de débeda en concepto de prestación do servizo da escola infantil seguinte: Vistos os informes da educadora familiar nos que se relacionan os/as usuarios/as do antedito servizo, na que tamén se inclúe o prezo público a cobrar, de conformidade co establecido no artigo 101 da Lei 58/2003, de 17 de decembro, xeral tributaria e no art.21.1. s) da Lei 7/1985, de 2 de abril, reguladora das bases do réxime local. Elaboradas as liquidacións do prezo público pola prestación do servizo da escola infantil do mes de setembro e outubro do exercicio 2022, en base ós datos facilitados pola educadora familiar do Concello. Polo anteriormente exposto, no uso das atribucións que me outorga a lexislación do réxime local, PRIMEIRO: aprobar as liquidacións do prezo público pola prestación do servizo de escola infantil seguinte: SEGUNDO: expoñer ó público as liquidacións aprobadas, mediante a publicación do anuncio no BOP, por un período de 15 días hábiles contados dende o día seguinte ó da súa publicación. Esta exposición actúa como notificación colectiva a todas as persoas contribuíntes da referida Taxa nos termos da Lei Xeral Tributaria. TERCEIRO: Transcorrido o prazo de exposición ó publico, se non se presentaron alegacións, a liquidación entenderase aprobada definitivamente e procederase ó cobro desde ese mesmo momento. CUARTO: Contra as liquidacións incorporadas aos padróns, as persoas interesadas poderán interpoñer recurso preceptivo de reposición ante o alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Asinado polo alcalde, José Manuel Varela Ferreiro, na data expresada na marxe da presente Resolución. Pola secretaria-interventora, tómase razón para a súa constancia/transcrición ó Libro de Resolucións da Alcaldía ós sós efectos de garantir a súa integridade e autenticidade (art.3.2 do RD 128/2018).8/2018).” Val do Dubra, a 10 de novembro de 2022. O alcalde, José Manuel Varela Ferreiro.
16/11/2022 | Administración LocalMunicipal
Mazaricos
Relación de aprobados no proceso selectivo para cubrir as prazas de estabilización de emprego temporal incluídas na oferta de emprego público de 2022

RESOLUCIÓN 237/2022 DO 11/11/2022 POLA QUE SE FAI PÚBLICA A RELACIÓN DE APROBADOS NO PROCESO SELECTIVO PARA CUBRIR AS PRAZAS DE ESTABILIZACIÓN DE EMPREGO TEMPORAL INCLUÍDAS NA OFERTA DE EMPREGO PÚBLICO DE 2022. Don Juan J. Blanco Riveiro, Alcalde do Concello de Mazaricos Logo de ver a proposta realizada polo tribunal cualificador do proceso selectivo para cubrir as prazas de estabilización de emprego temporal incluídas na oferta de emprego público 2022 do Concello de Mazaricos, que foi convocado por resolución de Alcaldía núm.156/2022, de 16 de agosto, de conformidade coas bases xerais aprobadas por resolución de Alcaldía núm.142/2022, de data 27 de xullo, RESOLVO Primeiro.- Publicar no BOP a relación de persoas aspirantes aprobadas que de seguido se relaciona para cubrir as referidas prazas Segundo.- Os aspirantes propostos dispoñen dun prazo de dez días hábiles, contados dende o día seguinte a aquel en que se publique no Boletín Oficial da Provincia de A Coruña esta listaxe definitiva de aspirantes aprobados, para entregar no Rexistro Xeral do Concello de Mazaricos, os documentos que a continuación se relacionan: a) Declaración responsable ou documento xustificativo de que non foi condenada por delito doloso a penas privativas de liberdade maiores de tres anos, a non ser que se obtivese a cancelación dos antecedentes penais ou a rehabilitación. b) Declaración responsable ou documento xustificativo de que non foi separada do servizo mediante resolución firme de calquera Administración pública e de non estar inhabilitada para o desempeño das funcións públicas, salvo que foran debidamente rehabilitadas. c) Declaración de non estar incursa en causa de incompatibilidade para o exercicio da función pública na Administración local. d) Certificado médico que acredite que non padece defecto físico ou enfermidade psíquica ou física que a incapacite para o desempeño do cargo. Mazaricos, 11 de novembro de 2022 O Alcalde Juan J. Blanco Riveiro
16/11/2022 | Administración LocalMunicipal
Ferrol
Intervención
Aprobación definitiva da modificación do Anexo de subvencións nominativas para o exercicio económico 2022

O Pleno da Corporación, na sesión celebrada o día 29 de setembro de 2022, aprobou inicialmente a modificación do Anexo de subvencións nominativas para o exercicio económico 2022, substituíndo os obxectos previstos para as entidades que seguen, que quedará redactado de acordo co seguinte: Transcorrido o prazo de exposición pública do acordo provisional, publicado no BOP nº 194 do xoves, 13 de outubro de 2022, non se presentou ningunha reclamación (tal e como consta no certificado da Secretaría Xeral de data 08/11/2022) elevándose, por tanto, a definitivo o acordo provisional, de conformidade co disposto no art.169 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais. Contra este acordo, que esgota a vía administrativa, poderase interpoñer directamente recurso contencioso-administrativo, no prazo de dous meses, que comenzarán a contar ó día seguinte ao da publicación do presente anuncio, tal como dispón o artigo 10 da Lei 29/98, do 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se considere oportuno. A presente modificación entrará en vigor unha vez publicada no Boletín Oficial da Provincia, segundo o disposto no artigo 20 do RD 500/99, do 20 de abril e no artigo 169 do RDL 2/2004, do 5 de marzo. Ferrol, 10 de outubro de 2022 A Concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e EDUSI María Teresa Deus Trasobares
16/11/2022 | Administración LocalMunicipal
Culleredo
Secretaría Xeral
Delegación da competencia para celebración do matrimonio civil entre M. N. S e M. C. B. P o día 29/10/2022, ás 13.30 horas

Por resolución ditada en data 25/10/2022, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Assitan Gomez Limon Parejo, para a celebración do matrimonio civil entre CARLOS ALEXIS DHARANDAS CASTELBON e M. MARIA FIDELIA ZOUBIDA MAZIGH o vindeiro sábado, día 29 de outubro de 2022, ás 13.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 26 de outubro de 2022 O alcalde-presidente Asdo. José Ramón Rioboo Castro
16/11/2022 | Administración LocalMunicipal
Porto do Son
Aprobación inicial de modificación de créditos: Crédito Extraordinario 5/2022

O Pleno da Corporación, na sesión ordinaria do 10.11.2022 aprobou inicialmente o expediente de modificación de créditos na modalidade de crédito extraordinario 5/2022 por importe de 504.396,97 euros financiado con maiores ingresos sobre os previstos no capitulo 9. En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, exponse ao público o expediente polo prazo de 15 días hábiles, contados desde o seguinte ao de publicación deste anuncio no BOP, a fin de que os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. En Porto do Son, a 11 de novembro de 2022 O Alcalde - Presidente Asdo. José Luis Oujo Pouso
16/11/2022 | Administración LocalMunicipal
Fene
Secretaría
Rectificación anuncio

Por Resolución da Alcaldía núm.1486/2022, de 7 de novembro, aprobouse o padrón fiscal correspondente ao 3º trimestre do exercicio 2022 de subministro de auga e saneamento, canon de auga, coeficiente de vertedura e canon de xestión de depuradoras. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación do Edicto no BOP. O anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante esta Alcaldía. Finalizado o prazo de exposición pública os interesados poderán interpoñer os seguintes recursos: Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses a contar dende o día seguinte ao da notificación da dita resolución, ou no prazo de seis meses a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuizo de que poidan exercitar calquera outro que estime procedente. A repercusión do canon de auga e do coeficiente de vertedura poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende o día seguinte ao da notificación. Período de cobro: Dous meses contados a partir do día seguinte á publicación no BOP. Transcorrido o prazo indicado procederase a esixir os xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. A falta de pago no periodo voluntario sinalado supoñerá a esixencia do canon de auga, coeficiente de vertedura e canon de xestión de depuradoras directamente ao contribuínte pola vía de constrinxemento pola consellería competente en materia de facenda da Xunta de Galicia. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 11 de novembro de 2022 O alcalde Asdo.: Juventino José Trigo Rey
16/11/2022 | Administración LocalMunicipal
Oleiros
Persoal
Corrección de erros do anuncio de selección de persoal docente, publicado no BOP nº 214, do 11 de novembro de 2022

No anuncio da convocatoria do procedemento selectivo para contratar a persoal docente para impartir cursos AFD no Concello de Oleiros publicado no BOP nº 214, do 11 de novembro de 2022, incluíuse erroneamente no apartado de módulos transversais o curso denominado ACTIVIDADES AUXILIARES EN CONSERVACIÓN E MELLORA DE MONTES – AGAR0309, cando debería figurar no apartado de cursos. Corríxese o anuncio na parte na que figura a relación de accións formativas, que quedaría como segue: COCIÑA – HOTR0408 (670 horas) ATENCIÓN SOC. SANIT. PEROSAS DEPENDENTES EN INSTITUCIÓNS SOCIAIS – SSCS0208 (370 horas) ATENCIÓN SOC. SANIT. PERSOAS DEPENDENTES NO DOMICILIO – SSCS0108 (480 horas) SOCORRISMO EN ESPAZOS ACUÁTICOS NATURAIS – AFDP0209 (340 horas) SOCORRISMO EN INSTALACIÓNS ACUÁTICAS – AFDP0109 (290 horas) COMPETENCIAS CLAVE N2 PARA CERT. PROF. CON IDIOMA GALEGO – FCOV32 (265 horas) MONTAXE E MANTEMENTO INSTALACIÓNS SOLARES TÉRMICAS – ENAEO208 (420 horas) INSTALACIÓN DE MOBLES – MAMR0408 (470 horas) FINANCIACIÓN DE EMPRESAS – ADGN0108 (550 horas) ACTIVIDADES AUXILIARES EN CONSERVACIÓN E MELLORA DE MONTES – AGAR0309 (270 horas) INSERCIÓN LABORAL, SENSIBILIZACIÓN MEDIOAMBIENTAL E NA IGUALDADE DE XÉNERO – FCOO03 (10 horas) FORMACIÓN PARA A IGUALDADE – FCOXXX24 (8 horas) Ao tratarse dun erro material sen afectar a intereses de terceiros interesados, manterase a vixencia no prazo establecido para a presentación de solicitudes. Oleiros, 11 de novembro de 2022 A segunda tenente de alcalde delegada de Persoal Gor Palaghia Campor